સાયબર એકસપર્ટનું માનવું છે કે, સોશિયલ મીડિયાના વ્યાપ સાથે સાયબર ક્રાઇમ પણ વધવા લાગ્યું છે. જેમાં મહિલા આરોપીઓની સંખ્યા પણ વધવા લાગી છે. જાણકારોનું કહેવું છે કે, ઘણા કિસ્સામાં યુવતીઓને બોલ્ડ કોમેન્ટ કરવી હોય છે પરંતુ પોતાની સાચી પ્રોફાઈલથી કરે તો પોતાને સમાજમાં બદનામ થવાનો ડર હોય છે. તેના માટે તે બોગસ પ્રોફાઈલ બનાવે છે અને ઓળખ છૂપાવી એકસ્પ્રેશન આપતી હોય છે. એકવાર બોગસ પ્રોફાઈલના ઉપયોગથી પોતાને સિકયોર માનવા લાગે તો પછી તે ક્રાઇમ કરતા પણ ખચકાતી નથી.